**AIŠKINAMASIS RAŠTAS**

**DĖL KLAIPĖDOS MIESTO** **SAVIVALDYBĖS** **2013-2020 METŲ STRATEGINIO PLĖTROS PLANO PATVIRTINIMO**

**1. Sprendimo projekto esmė, tikslai ir uždaviniai.**

Sprendimo projekto tikslas – deleguoti į Klaipėdos regiono tarybą Artūrą Šulcą, Klaipėdos miesto savivaldybės tarybos narį.

2011 m. balandžio 28 d. Klaipėdos miesto savivaldybės taryba buvo priėmusi sprendimą Nr. T2-126 „Dėl Klaipėdos miesto savivaldybės tarybos narių delegavimo į Klaipėdos regiono plėtros tarybą“, kuriuo į Regiono plėtros tarybą buvo deleguoti du savivaldybės tarybos nariai – Vidmantas Plečkaitis ir Eugenijus Gentvilas. Nutrūkus prieš terminą savivaldybės tarybos nario Eugenijaus Gentvilo įgaliojimams, siūloma deleguoti kitą savivaldybės tarybos narį – Artūrą Šulcą.

**2. Projekto rengimo priežastys ir kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 43 punktu, kuriame nurodyta, kad savivaldybės tarybos deleguoja savivaldybių tarybų narius į regiono plėtros tarybas, bei Lietuvos Respublikos regioninės plėtros įstatymo 13 straipsnio 1 ir 3 dalimis, kuriose nurodyta, kad savivaldybės tarybos narius į regiono plėtros tarybas deleguoja savivaldybių tarybos, o deleguojamų narių skaičius nustatomas pagal savivaldybės gyventojų skaičių (Klaipėdos miesto gyventojų skaičius patenka į intervalą tarp 150 – 200 tūkst. gyventojų, todėl į regiono plėtros tarybą deleguojami 2 nariai).

**3. Kokių rezultatų laukiama.**

Klaipėdos miesto savivaldybės interesams bus atstovaujama priimant sprendimus Klaipėdos regiono taryboje.

**4. Sprendimo projekto rengimo metu gauti specialistų vertinimai.**

Nėra

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdos miesto savivaldybei bus atstovaujama priimant sprendimus Klaipėdos regiono plėtros taryboje.

Neigiamų pasekmių nenumatoma.

**PRIDEDAMA:**

1. Klaipėdos miesto savivaldybės tarybos 2011 m. balandžio 28 d. sprendimas Nr. T2-128, 1 lapas;
2. LR vietos savivaldos įstatymo 18 straipsnio ištrauka, 1 lapas;
3. LR regioninės plėtros įstatymo 13 straipsnio ištrauka, 2 lapai.

Strateginio planavimo skyriaus vedėja Indrė Butenienė